b'\n_START_ARTICLE_\nJeleni\n_START_SECTION_\nZobje\n_START_PARAGRAPH_\nZobje jelenov imajo nizke zobne krone. Zgornja podo\xc4\x8dnika sta navadno bolj ali manj zakrnela, spodnja pa sta po obliki podobna sekalcem.\n_START_SECTION_\nPrebavila\n_START_PARAGRAPH_\nPrebavilo je mo\xc4\x8dno specializirano za prehranjevanje z nizkokaloro\xc4\x8dno in te\xc5\xbeko prebavljivo rastlinsko hrano. \xc5\xbdelodec je \xc5\xa1tiridelen, kar je zna\xc4\x8dilno za vse pre\xc5\xbevekovalce. Hrana najprej potuje v vre\xc4\x8dast vamp. Ko \xc5\xbeival po\xc4\x8diva, gre v kapico, kjer se sprime v kepe, katere potujejo po po\xc5\xbeiralniku nazaj v usta. \xc5\xbdival sedaj hrano dobro pre\xc5\xbeve\xc4\x8di in preme\xc5\xa1a s slino. Ta redka hrana sedaj potuje po po\xc5\xbeiralniku nazaj v tretji del \xc5\xbeelodca, imenovan devetogub, odtot pa v siri\xc5\xa1\xc4\x8dnik, ki \xc5\xa1ele izlo\xc4\x8da prebavne sokove.'